Тропари, кондаки, задостойники и величания
дванадесятых праздников и праздника Пасхи
в порядке гражданского года,
т. е. с 1 января по новому стилю
(Даты указаны по старому и новому стилю.)
ОглавлеНИЕ
Рождество Господа Бога и Спаса нашего Иисуса Христа
Крещение Господне. Богоявление
Сретение Господа нашего Иисуса Христа
Благовещение Пресвятой Богородицы
Вход Господень в Иерусалим. Вербное воскресенье
Светлое Христово Воскресение. ПАСХА
Вознесение Господа нашего Иисуса Христа
Пятидесятница. День Святой Троицы
Преображение Господа нашего Иисуса Христа
Успение Пресвятой Богородицы
Рождество Пресвятой Богородицы
Воздвиˆжение Честноˆго и Животворящего Креста
Введение во храм Пресвятой Богородицы

Рождество Господа Бога и Спаса нашего Иисуса Христа
25 декабря \ 7 января.
Тропарь, глас 4-й
Рождествоˆ Твоеˆ, Христеˆ Боˆже наш, / возсияˆ миˆрови свет раˆзума: / в нем бо звездаˆм служаˆщии / звездоˆю учаˆхуся / Тебеˆ клаˆнятися, Соˆлнцу праˆвды, / и Тебеˆ веˆдети с высотыˆ Востоˆка. // Гоˆсподи, слаˆва Тебеˆ.
Кондак, глас 3-й
Деˆва днесь Пресуˆщественнаго раждаˆет, / и земляˆ вертеˆп Непристуˆпному приноˆсит; / А˜нгели с паˆстырьми славослоˆвят, / волсвиˆ же со звездоˆю путешеˆствуют: // нас бо раˆди родиˆся Отрочаˆ млаˆдо, превеˆчный Бог.
Задостойник, глас 1-й
Припев: Величаˆй, душеˆ мояˆ, / честнеˆйшую и слаˆвнейшую гоˆрних воˆинств, // Деˆву Пречиˆстую Богороˆдицу.
Ирмоˆс: Любиˆти уˆбо нам, / яˆко безбеˆдное страˆхом, / удоˆбее молчаˆние; / любоˆвию же, Деˆво, / пеˆсни ткаˆти спротяжеˆнно сложеˆнныя неудоˆбно есть; / но и, Маˆти, сиˆлу, // елиˆко есть произволеˆние, даждь.
Величание
Величаˆем Тя, / Живодаˆвче Христеˆ, / нас раˆди ныˆне плоˆтию роˆждшагося / от Безневеˆстныя // и Пречиˆстыя Деˆвы Мариˆи.
Крещение Господне. 
Богоявление
6/19 января.
Тропарь, глас 1-й
Во Иордаˆне крещаˆющуся Тебеˆ, Гоˆсподи, / Троˆическое явиˆся поклонеˆние: / Родиˆтелев бо глас свидеˆтельствоваше Тебеˆ, / возлюˆбленнаго Тя Сыˆна именуˆя, / и Дух в виˆде голубиˆне / извеˆствоваше словесеˆ утверждеˆние. / Явлеˆйся, Христеˆ Боˆже, // и мир просвещеˆй, слаˆва Тебеˆ.
Кондак, глас 4-й
Явиˆлся есиˆ днесь вселеˆнней, / и свет Твой, Гоˆсподи, знаˆменася на нас, / в раˆзуме поюˆщих Тя: / пришеˆл есиˆ, и явиˆлся есиˆ, // Свет непристуˆпный.

Задостойник, глас 2-й
Припев: Величаˆй, душеˆ мояˆ, / честнеˆйшую гоˆрних воˆинств, // Деˆву Пречиˆстую Богороˆдицу.
Ирмоˆс: Недоумеˆет всяк языˆк благохвалиˆти по достояˆнию, / изумеваˆет же ум и премиˆрный пеˆти Тя, Богороˆдице; / обаˆче, Благаˆя суˆщи, веˆру приимиˆ, / иˆбо любоˆвь веˆси божеˆственную наˆшу: // Ты бо христиаˆн есиˆ Предстаˆтельница, Тя величаˆем.
Величание
Величаˆем Тя, / Живодаˆвче Христеˆ, / нас раˆди ныˆне плоˆтию крестиˆвшагося / от Иоаˆнна // в водаˆх Иордаˆнских.
Сретение Господа нашего Иисуса Христа
2/15 февраля.
Тропарь, глас 1-й
Раˆдуйся, Благодаˆтная Богороˆдице Деˆво, / из Тебеˆ бо возсияˆ Соˆлнце праˆвды, Христоˆс Бог наш, / просвещаˆяй суˆщия во тьме. / Веселиˆся и ты, стаˆрче праˆведный, / приеˆмый во объяˆтия Свободиˆтеля душ наˆших, // даˆрующаго нам воскресеˆние.
Кондак, глас 1-й
Утроˆбу Девиˆчу освятиˆвый рождествоˆм Твоиˆм, / и руˆце Симеоˆне благословиˆвый, / яˆкоже подобаˆше, предвариˆв, / и ныˆне спасл есиˆ нас, Христеˆ Боˆже; / но умириˆ во бранеˆх жиˆтельство, // и укрепиˆ люˆди, иˆхже возлюбиˆл есиˆ, едиˆне Человеколюˆбче.
Задостойник, глас 3-й
Припев: Богороˆдице Деˆво, / уповаˆние христиаˆном, // покрыˆй, соблюдиˆ и спасиˆ на Тя уповаˆющих.
Ирмоˆс: В закоˆне сеˆни и писаˆний / оˆбраз виˆдим, веˆрнии: / всяк муˆжеский пол, ложеснаˆ разверзаˆя, свят Боˆгу. / Тем Перворождеˆнное Слоˆво Отцаˆ Безначаˆльна, / Сыˆна первородяˆщася Маˆтерию неискусомуˆжно, // величаˆем.
Величание
Величаˆем Тя, / Живодаˆвче Христеˆ, / и чтим Пречиˆстую Маˆтерь Твоюˆ, / Е˜юже по закоˆну ныˆне // принеˆслся есиˆ в храм Госпоˆдень.

Благовещение Пресвятой Богородицы
25 марта \ 7 апреля.
Тропарь, глас 4-й
Днесь спасеˆния наˆшего главиˆзна, / и еˆже от веˆка таˆинства явлеˆние: // Сын Боˆжий, Сын Деˆвы бываˆет, / и Гаврииˆл благодаˆть благовествуˆет. / Теˆмже и мы с ним Богороˆдице возопииˆм: / раˆдуйся, Благодаˆтная, // Госпоˆдь с Тобоˆю.
Кондак, глас 8-й
Взбраˆнной Воевоˆде победиˆтельная, / яˆко избаˆвльшеся от злых, / благодаˆрственная восписуˆем Ти рабиˆ Твоиˆ, Богороˆдице; / но яˆко имуˆщая держаˆву непобедиˆмую, / от всяˆких нас бед свободиˆ, да зовеˆм Ти: // раˆдуйся, Невеˆсто Неневеˆстная.
Задостойник, глас 4-й
Припев: Благовествуˆй, землеˆ, раˆдость веˆлию, // хвалиˆте, Небесаˆ, Боˆжию слаˆву.
Ирмоˆс: Я˜ко одушевлеˆнному Боˆжию кивоˆту, / да никаˆкоже коˆснется рукаˆ сквеˆрных; / устнеˆ же веˆрных Богороˆдице немоˆлчно, / глас А˜нгела воспеваˆюще, с раˆдостию да вопиюˆт: // раˆдуйся, Благодаˆтная, Госпоˆдь с Тобоˆю.
Величание
Архаˆнгельский глас вопиеˆм Ти, Чиˆстая: / раˆдуйся, Благодаˆтная, // Госпоˆдь с Тобоˆю.
Вход Господень в Иерусалим. 
Вербное воскресенье
Воскресенье за неделю до Пасхи.
Тропарь, глас 1-й
О˜бщее воскресеˆние преˆжде Твоеяˆ Страˆсти уверяˆя, / из меˆртвых воздвиˆгл есиˆ Лаˆзаря, Христеˆ Боˆже. / Теˆмже и мы, яˆко оˆтроцы, побеˆды знаˆмения носяˆще, / Тебеˆ Победиˆтелю смеˆрти вопиеˆм: / осаˆнна в выˆшних, // благословеˆн Грядыˆй во иˆмя Госпоˆдне.

Другой тропарь, глас 4-й
Спогреˆбшеся Тебеˆ крещеˆнием, Христеˆ Боˆже наш, / безсмеˆртныя жиˆзни сподоˆбихомся Воскресеˆнием Твоиˆм, / и воспеваˆюще зовеˆм: / осаˆнна в выˆшних, // благословеˆн Грядыˆй во иˆмя Госпоˆдне.
Кондак, глас 6-й
На Престоˆле на Небесиˆ, / на жребяˆти на землиˆ носиˆмый, Христеˆ Боˆже, / А˜нгелов хвалеˆние и детеˆй воспеваˆние / прияˆл есиˆ, зовуˆщих Ти: / благословеˆн есиˆ // Грядыˆй Адаˆма воззваˆти.
Задостойник, глас 4-й
Ирмоˆс: Бог Госпоˆдь, и явиˆся нам, / состаˆвите праˆздник, / и веселяˆщеся приидиˆте, возвелиˆчим Христаˆ, / с ваˆиями и веˆтвьми, пеˆсньми зовуˆще: // благословеˆн Грядыˆй во иˆмя Гоˆспода Спаˆса наˆшего.
Величание
Величаˆем Тя, / Живодаˆвче Христеˆ, / осаˆнна в выˆшних, и мы Тебеˆ вопиеˆм: / благословеˆн Грядыˆй // во иˆмя Госпоˆдне.
Светлое Христово Воскресение. 
ПАСХА
Тропарь, глас 5-й
Христоˆс воскреˆсе из меˆртвых, / смеˆртию смерть попраˆв, // и суˆщим во гробеˆх живоˆт дароваˆв.
Кондак, глас 8-й
А˜ще и во гроб снизшеˆл есиˆ, Безсмеˆртне, / но аˆдову разрушиˆл есиˆ сиˆлу, / и воскреˆсл есиˆ яˆко Победиˆтель, Христеˆ Боˆже, / женаˆм мироноˆсицам вещаˆвый: раˆдуйтеся! / и Твоиˆм апоˆстолом мир даˆруяй, // паˆдшим подаяˆй воскресеˆние.
Задостойник, глас 1-й
Припев: А˜нгел вопияˆше Благодаˆтней: / Чиˆстая Деˆво, раˆдуйся! / И паˆки рекуˆ: раˆдуйся! / Твой Сын воскреˆсе триднеˆвен от гроˆба, / и меˆртвыя воздвиˆгнувый; // люˆдие, веселиˆтеся!
Ирмоˆс: Светиˆся, светиˆся, / ноˆвый Иерусалиˆме: / слаˆва бо Госпоˆдня / на тебеˆ возсияˆ. / Ликуˆй ныˆне / и веселиˆся, Сиоˆне. / Ты же, Чиˆстая, красуˆйся, Богороˆдице, // о востаˆнии Рождестваˆ Твоегоˆ.
Величание в неделю Антипасхи
Величаˆем Тя, / Живодаˆвче Христеˆ, / нас раˆди во ад сшеˆдшаго, // и с собоˆю вся воскресиˆвшаго.
Вознесение Господа нашего Иисуса Христа
Четверг, 40-й день по Пасхе.
Тропарь, глас 4-й
Вознеˆслся есиˆ во слаˆве, Христеˆ Боˆже наш, / раˆдость сотвориˆвый ученикоˆм / обетоваˆнием Святаˆго Дуˆха, / извещеˆнным им быˆвшим благословеˆнием, // яˆко Ты есиˆ Сын Боˆжий, Избаˆвитель миˆра.
Кондак, глас 6-й
Е˜же о нас испоˆлнив смотреˆние, / и яˆже на землиˆ соединиˆв Небеˆсным, / вознеˆслся есиˆ во слаˆве, Христеˆ Боˆже наш, / никаˆкоже отлучаˆяся, но пребываˆя неотстуˆпный, / и вопияˆ люˆбящим Тя: // Аз есмь с ваˆми, и никтоˆже на вы.
Задостойник, глас 5-й
Припев: Величаˆй, душеˆ мояˆ, / вознеˆсшагося от землиˆ на Неˆбо // Христаˆ Жизнодаˆвца.
Ирмоˆс: Тя паˆче умаˆ и словесеˆ Маˆтерь Боˆжию, / в леˆто Безлеˆтнаго неизречеˆнно Роˆждшую, // веˆрнии единомуˆдренно величаˆем.
Величание
Величаˆем Тя, / Живодаˆвче Христеˆ, / и почитаˆем еˆже на Небесаˆ / с пречиˆстою Твоеˆю Плоˆтию // Божеˆственное вознесеˆние.
Пятидесятница. 
День Святой Троицы
Воскресенье, 50-й день по Пасхе.
Тропарь, глас 8-й
Благословеˆн есиˆ, Христеˆ Боˆже наш, / И˜же премуˆдры ловцыˆ явлеˆй, / низпослаˆв им Дуˆха Святаˆго, / и теˆми уловлеˆй вселеˆнную, // Человеколюˆбче, слаˆва Тебеˆ.
Кондак, глас 8-й
Егдаˆ снизшеˆд языˆки слияˆ, разделяˆше языˆки Выˆшний; / егдаˆ же оˆгненныя языˆки раздаяˆше, в соединеˆние вся призваˆ; // и соглаˆсно слаˆвим Всесвятаˆго Дуˆха.

Задостойник, глас 4-й
Припев: Апоˆстоли сошеˆствие Утеˆшителя зряˆще, удивиˆшася, // каˆко в виˆде оˆгненных языˆк явиˆся Дух Святыˆй. *
Ирмоˆс: Раˆдуйся, Цариˆце, / Матеродеˆвственная слаˆво: / всяˆка бо удобообращаˆтельная благоглагоˆливая устаˆ ветиˆйствовати не моˆгут / Тебеˆ пеˆти достоˆйно; / низумеваˆет же ум всяк Твоеˆ Рождествоˆ разумеˆти. // Теˆмже Тя соглаˆсно слаˆвим.
Величание
Величаˆем Тя, / Живодаˆвче Христеˆ, / и чтим Всесвятаˆго Дуˆха Твоегоˆ, / Егоˆже от Отцаˆ послаˆл есиˆ // божеˆственным ученикоˆм Твоиˆм.
Преображение Господа нашего Иисуса Христа
6/19 августа.
Тропарь, глас 7-й
Преобразиˆлся есиˆ на гореˆ, Христеˆ Боˆже, / показаˆвый ученикоˆм Твоиˆм слаˆву Твоюˆ, яˆкоже можаˆху; / да возсияˆет и нам греˆшным свет Твой присносуˆщный, // молиˆтвами Богороˆдицы; Светодаˆвче, слаˆва Тебеˆ.
Кондак, глас 7-й
На гореˆ преобразиˆлся есиˆ, / и яˆкоже вмещаˆху ученицыˆ Твоиˆ, слаˆву Твоюˆ, Христеˆ Боˆже, виˆдеша: / да егдаˆ Тя уˆзрят распинаˆема, / страдаˆние уˆбо уразумеˆют воˆльное, / миˆрови же проповеˆдят, // яˆко Ты есиˆ воиˆстинну О˜тчее сияˆние.
Задостойник, глас 4-й
Припев: Величаˆй, душеˆ мояˆ, // на Фавоˆре преобразиˆвшагося Гоˆспода.
Ирмоˆс: Рождествоˆ Твоеˆ нетлеˆнно явиˆся: / Бог из бокуˆ Твоеˆю проˆйде, / яˆко Плотоноˆсец явиˆся на землиˆ, / и с человеˆки поживеˆ. // Тя, Богороˆдице, тем вси величаˆем.
Величание
Величаˆем Тя, / Живодаˆвче Христеˆ, / и почитаˆем пречиˆстыя Плоˆти Твоеяˆ // преслаˆвное преображеˆние.

Успение Пресвятой Богородицы
15/28 августа.
Тропарь, глас 1-й
В рождествеˆ деˆвство сохраниˆла есиˆ, / во успеˆнии миˆра не остаˆвила есиˆ, Богороˆдице, / престаˆвилася есиˆ к животуˆ, Маˆти суˆщи Животаˆ, // и молиˆтвами Твоиˆми избавляˆеши от смеˆрти дуˆши наˆша.
Кондак, глас 2-й
В молиˆтвах неусыпаˆющую Богороˆдицу, / и в предстаˆтельствах непрелоˆжное уповаˆние, / гроб и умерщвлеˆние не удержаˆста: / яˆкоже бо Животаˆ Маˆтерь, / к животуˆ престаˆви // во утроˆбу Вселиˆвыйся приснодеˆвственную.
Задостойник, глас 1-й
Припев: А˜нгели, успеˆние Пречиˆстыя виˆдевше, удивиˆшася, // каˆко Деˆва восхоˆдит от землиˆ на Неˆбо.
Ирмоˆс: Побеждаˆются естестваˆ устаˆвы / в Тебеˆ, Деˆво Чиˆстая, / деˆвствует бо рождествоˆ, и живоˆт предобручаˆет смерть; / По рождествеˆ Деˆва, и по смеˆрти живаˆ, / спасаˆеши приˆсно, // Богороˆдице, наслеˆдие Твоеˆ.
Величание
Величаˆем Тя, / Пренепороˆчная Маˆти / Христаˆ Боˆга наˆшего, / и всеслаˆвное слаˆвим // успеˆние Твоеˆ.
Рождество Пресвятой Богородицы
8/21 сентября.
Тропарь, глас 4-й
Рождествоˆ Твоеˆ, Богороˆдице Деˆво, / раˆдость возвестиˆ всей вселеˆнней: / из Тебеˆ бо возсияˆ Соˆлнце праˆвды, Христоˆс Бог наш, / и разрушиˆв кляˆтву, дадеˆ благословеˆние, // и упраздниˆв смерть, дароваˆ нам живоˆт веˆчный.
Кондак, глас 4-й
Иоакиˆм и А˜нна поношеˆния безчаˆдства, / и Адаˆм и Е˜ва от тли смеˆртныя свободиˆстася, Пречиˆстая, / во святеˆм рождествеˆ Твоеˆм. / Тоˆ праˆзднуют и люˆдие Твоиˆ, / виныˆ прегрешеˆний избаˆвльшеся, / внегдаˆ зваˆти Ти: // неплоˆды раждаˆет Богороˆдицу, и Питаˆтельницу жиˆзни наˆшея.

Задостойник, глас 8-й
Припев: Величаˆй, душеˆ мояˆ, / преслаˆвное рождествоˆ Боˆжия Маˆтере.
Ирмоˆс: Чуˆжде маˆтерем деˆвство, / и страˆнно деˆвам деторождеˆние: / на Тебеˆ, Богороˆдице, обояˆ устроˆишася. // Тем Тя, вся племенаˆ земнаˆя, непрестаˆнно величаˆем.
Величание
Величаˆем Тя, / Пресвятаˆя Деˆво, / и чтим святыˆх Твоиˆх родиˆтелей, / и всеслаˆвное слаˆвим // рождествоˆ Твоеˆ.
Воздвиˆжение Честноˆго и Животворящего Креста
14/27 сентября.
Тропарь, глас 1-й
Спасиˆ, Гоˆсподи, люˆди Твояˆ, / и благословиˆ достояˆние Твоеˆ, / побеˆды правослаˆвным христиаˆном на сопротиˆвныя даˆруя, // и Твоеˆ сохраняˆя Крестоˆм Твоиˆм жиˆтельство.
Кондак, глас 4-й
Вознесыˆйся на Крест воˆлею, / тезоимениˆтому Твоемуˆ ноˆвому жиˆтельству / щедроˆты Твояˆ даˆруй, Христеˆ Боˆже; / возвеселиˆ нас сиˆлою Твоеˆю, / побеˆды даяˆ нам на супостаˆты, / посоˆбие имуˆщим Твоеˆ оруˆжие миˆра, // непобедиˆмую побеˆду.
Задостойник, глас 8-й
Припев: Величаˆй, душеˆ мояˆ, // пречестныˆй Крест Госпоˆднь.
Ирмоˆс: Таˆин есиˆ, Богороˆдице, рай, / невоздеˆланно возрастиˆвший Христаˆ, / И˜мже Креˆстное живоноˆсное на землиˆ насадиˆся Дреˆво; / тем ныˆне возносиˆму, // покланяˆющеся емуˆ, Тя величаˆем.
Величание
Величаˆем Тя, / Живодаˆвче Христеˆ, / и чтим Крест Твой святыˆй, / иˆмже нас спасл есиˆ // от рабоˆты враˆжия.
Введение во храм Пресвятой Богородицы
21 ноября \ 4 декабря.
Тропарь, глас 4-й
Днесь благоволеˆния Боˆжия предображеˆние, / и человеˆков спасеˆния проповеˆдание: / в храˆме Боˆжии яˆсно Деˆва являˆется, / и Христаˆ всем предвозвещаˆет. / Той и мы велеглаˆсно возопииˆм: / раˆдуйся, // смотреˆния Зиждиˆтелева исполнеˆние.
Кондак, глас 4-й
Пречиˆстый храм Спаˆсов, / многоцеˆнный чертоˆг и Деˆва, / свящеˆнное сокроˆвище слаˆвы Боˆжия, / днесь ввоˆдится в дом Госпоˆдень, / благодаˆть совводяˆщи, яˆже в Дуˆсе Божеˆственном, / Ю˜же воспеваˆют А˜нгели Боˆжии: // Сияˆ есть селеˆние Небеˆсное.
Задостойник, глас 4-й
Припев: А˜нгели, вхождеˆние Пречиˆстыя зряˆще, удивиˆшася, // каˆко Деˆва вниˆде во святаˆя святыˆх.
Ирмоˆс: Я˜ко одушевлеˆнному Боˆжию кивоˆту, / да никаˆкоже коˆснется рукаˆ сквеˆрных; / Устнеˆ же веˆрных Богороˆдице немоˆлчно / глас А˜нгела воспеваˆюще, с раˆдостию да вопиюˆт: // иˆстинно выˆшши всех есиˆ, Деˆво Чиˆстая.
Величание
Величаˆем Тя, / Пресвятаˆя Деˆво, / Богоизбраˆнная Отроковиˆце, / и чтим еˆже в храм Госпоˆдень // вхождеˆние Твоеˆ.